**Kivonat**

**Telki Község Önkormányzat Képviselő-testületének**

**2018. szeptember 26-án megtartott ülésének**

**jegyzőkönyvéből**

**Telki Község Képviselő-testülete**

**121/2018 (IX. 26.) számú**

**Önkormányzati Határozata**

Telki község Önkormányzatának Képviselő-testülete pályázatot hirdet védőnői állás betöltésére jelen határozat mellékletét képező pályázati kiírás szerint.

Felkéri a Polgármestert, hogy pályázati felhívást a Nemzeti Közigazgatási Intézet (KSZK) honlapján, a Telki község honlapján jelentesse meg.

Határidő: azonnal

Felelős: polgármester

***1.sz. melléklet***

***Pályázati felhívás***

*Telki Község Önkormányzata a “Közalkalmazottak jogállásáról szóló” 1992. évi XXXIII. törvény 20/A. § alapján pályázatot hirdet védőnői munkakör betöltésére.*

*A közalkalmazotti jogviszony időtartama:
határozott idejű közalkalmazotti jogviszony, 3 hónapos próbaidő kikötésével*

*Foglalkoztatás jellege:
Teljes munkaidő*

*A munkavégzés helye:
2089 Telki, Tücsök u.2.*

*A munkakörbe tartozó, illetve a vezetői megbízással járó lényeges feladatok:
A területi védőnői ellátásról szóló 49/2004. (V. 21.) ESZCSM rendelet szerinti védőnői feladatok ellátása Telki község II. védőnői körzetéhez tartozó közigazgatási területen. A jelenleg érvényes és hatályos jogszabályokban foglaltak végrehajtása. Nővédelem, a várandós anyukák gondozása, a gyermekágyas időszakban segítségnyújtás és tanácsadás, az újszülött kortól a tanulói jogviszony megkezdéséig a gyermek gondozása. Családgondozás, az egyéni és közösségi egészségfejlesztési, egészségvédelmi programok tervezésében, szervezésében és megavalósításában történő részvétel.*

*Illetmény és juttatások:
Az illetmény megállapítására és a juttatásokra a “Közalkalmazottak jogállásáról szóló” 1992. évi XXXIII. törvény rendelkezései az irányadók.*

*Pályázati feltételek:
• Egészségügyi főiskola védőnői szakán szerzett diploma vagy azzal egyenértékűnek elismert oklevél,
• végzettséget igazoló dokumentumok, igazolások másolata,
• magyar állampolgárság,
• fényképes szakmai önéletrajz, amely tartalmazza a pályázó e-mail címét és telefonszámát is,
• az illetmény megállapításához illetőleg szakmai gyakorlat igazolásához szükséges, a korábbi jogviszonyról kiadott munkáltatói igazolás,
• három hónapnál nem régebbi erkölcsi bizonyítvány vagy arra vonatkozó igazolás, hogy a pályázó a pályázat benyújtásáig az erkölcsi bizonyítványt kérelmezte,
• felhasználói szintű számítógépes ismeretek,
• pályázó nyilatkozata arra vonatkozóan, hogy hozzájárul-e pályázatának nyilvános ülésen történő tárgyalásához, a pályázati anyagnak az eljárás résztvevői által történő megismeréséhez, illetőleg a pályázati anyagában foglalt személyes adatainak a pályázati eljárással összefüggésben történő kezeléséhez.*

*A pályázat elbírálásánál előnyt jelent:
• szakmai tapasztalat legalább 1-3 év*

*A pályázat elbírálásának módja, rendje:
A pályázatot a munkáltatói jogokat gyakorló szervként Telki Község Önkormányzat Képviselő-testülete bírálja el. A pályázat kiírója fenntartja a jogot, hogy a pályázatot eredménytelennek nyilvánítsa.*

*A munkakör betölthetőségének időpontja: a pályázatok elbírálását követően azonnal*

*A pályázat benyújtásának határideje: 2018.október 20*

*A pályázatok benyújtásának módja: A pályázatot zárt borítékban „Telki Község Önkormányzata védőnői pályázat” megnevezéssel 1 példányban, postai úton vagy személyesen lehet benyújtani. A benyújtási határidőn túli hiánypótlásra nincs lehetőség.*

*Postai úton: Telki község Önkormányzata 2089 Telki, Petőfi u.1*

*Személyesen: Telki község Önkormányzata 2089 Telki, Petőfi u.1. Deltai Károly polgármester*

*A pályázat elbírálásának határideje: A benyújtás követő első rendes képviselő-testületi ülés.*

*A pályázati kiírással kapcsolatosan további információt dr. Lack Mónika jegyző 26-920-801 telefonszámon.*

Deltai Károly sk. dr. Lack Mónika sk.

polgármester jegyző

A kiadmány hiteléül:

dr. Lack Mónika

 jegyző